Beszerzés

Egy kiskereskedelmi üzletben az árucikkekkel és a szállítókkal kapcsolatos nyilvántartást szeretnénk létrehozni. Minden árucikk rendelkezik egy cikkszámmal, van egy neve, továbbá ismert a kiszerelése például 1 doboz, 1 konzerv, stb...

A termékeket különböző beszállítóktól szerezheti be a cég. A számlázás miatt szükséges a beszállító neve, adószáma, továbbá a címe is.

Egy cégtől egy napon változó mennyiségű terméket kaphat, és az infláció miatt ez az ár sem fix. Ugyanazt a terméket több beszállítótól is beszerezheti, ha keveset kapott, vagy máshol olcsóbban tudja beszerezni.

## A Cikkek reláció:

Cikkek(cikkszám, áru\_név, kiszerelés, ár, mennyiség, egység, dátum, szállító\_adószám, szállító\_név, szállító\_város, szállító\_irsz, szállító\_cím)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **cikkszám** | **áru\_név** | **kiszerelés** | **ár** | **mennyiség** | **egység** | **dátum** | **szállító\_adószám** | ... |
| ÉO-11342 | Étolaj | 5 literes flakon | 3500 | 12 | flakon | 2022-12-11 | 74126345-9-41 | ... |
| ÉO-11342 | Étolaj | 5 literes flakon | 3800 | 60 | flakon | 2022-12-18 | 74126345-9-41 | ... |
| ÉO-11387 | Étolaj | 1 literes flakon | 900 | 32 | flakon | 2022-12-18 | 74126345-9-41 | ... |
| ÉO-11387 | Étolaj | 1 literes flakon | 875 | 6 | flakon | 2022-12-19 | 94126345-9-51 | ... |
| ÉO-11387 | Étolaj | 1 literes flakon | 989 | 24 | flakon | 2022-12-22 | 74126345-9-41 | ... |

# Feladatok

1. **Állapítsa meg a nem triviális funkcionális függőségeket**

(cikkszám, dátum, szállító\_adószám) → ár, mennyiség; cikkszám → áru\_név, kiszerelés; szállító\_adószám → szállító\_név, szállító\_város, szállító\_irsz, szállító\_cím

1. **Mi lesz a Cikkek reláció kulcsa?**

(cikkszám, dátum, szállító\_adószám)