**Alap HTML oldal készítése – 9. évfolyam**

Készíts weboldalt a leírás és a minta alapján (a mintát a második oldalon találod)!

Az oldal szövegét a *forras.txt* fájl tartalmazza! A mintát nagyobb méretben a minta.png állomány tartalmazza!

1. Hozz létre egy új HTML állományt és mentsd el *sajatnev.html* néven (értelemszerűen a te neved szerepeljen az állomány nevében)!
2. A böngésző címsorában megjelenő cím legyen *Tengerimalacok*!
3. Az oldal háttérszíne legyen #2F4F4F színkódú!
4. A Tengerimalac cím egyes szintű címsor legyen! A minta alapján igazítsd középre!
5. Az alcímek 3-as szintű címsorok. Az „Egy vagy több tengerimalac?” betűtípusa legyen Tahoma. Az „Életterének megválasztása” betűmérete legyen 24 pixel.
6. Az első bekezdés legyen sorkizárt igazítású.
7. A második bekezdés legyen jobbra igazítva, a betűszíne pedig legyen „snow”!
8. Illeszd be a képeket a minta alapján a megfelelő helyre.
   1. Az első a *guinea\_pig.jpg* állomány legyen, a kép szélessége 300 képpont. Ha a kép valamiért nem jelenik meg az oldalon, a Tengerimalac szöveg jelenjen meg.
   2. A második kép a ketrec.jpg állomány legyen, a kép magassága 250 pixel. Ha a kép valamiért nem jelenik meg az oldalon, a Ketrec szöveg jelenjen meg.
9. Az utolsó bekezdésben levő *Unsplash* szöveget alakítsd linkké! A link URl-jét a forrás végén találod. Kattintás után az oldal új lapon nyíljon meg!

Az elkészült munkádat tömörítsd össze a képekkel együtt egy *sajatnev.zip* nevű állományba, majd küldd el az [**andrasisz@verebelyszki.hu**](mailto:andrasisz@verebelyszki.hu) email címre!

Minta:

